BSC-LT/ACAData huggingface dataset:
[en] The retina is a widely studied and conserved structure of the nervous system in all groups of vertebrates. This project aims to expand the existing knowledge about this sensory organ in zebrafish by studying the distribution of three calcium-binding proteins: calbindin, calretinin and parvalbumin, which have already been studied in the retina of other species. For this, we are going to use the zebrafish (Danio rerio) in different stages of development (embryos, larvae, young and adults) to also compare the changes thar ocurred during development with the distribution of these three proteins. Furthermore, using this immunohistochemical characterization, retinal cell subtypes could also be identified in which some of these proteins could function as a marker.

[gl] A retina é unha estrutura do sistema nervioso ampliamente estudada e conservada en todos os grupos de vertebrados. Mediante o presente proxecto de investigación preténdese ampliar o coñecemento existente acerca deste órgano sensorial no peixe cebra, estudando a distribución de tres proteínas ligantes de calcio: calbindina, calretinina e parvalbúmina, xa estudadas na retina de outras especies. Para iso, empregaremos o peixe cebra (Danio rerio) en diferentes estadios de desenvolvemento (embrións, larvas, xuvenís e adultos) para comparar tamén os cambios ocorridos durante o desenvolvemento ca distribución destas tres proteínas. Ademáis, usando esta caraterización inmunohistoquímica tamén se poderían identificar subtipos celulares da retina nos que algunha destas proteínas podería funcionar como marcador.
[en] Objective: The main objective is to identify the principal effects that therapeutic exercise produces in adult people with Down Syndrome. Methods: This literature review was carried out a search in the databases PubMed, PEDro, Web of Science, Scopus and SPORTDiscus during the months of April and May, 2016. Inclusion criteria for the selection of the articles were the following ones: studies published in the last 5 years and in English, Spanish or Portuguese, that were including the proposed subject matter, which were randomized controlled trials that had been realized on adults. Outcomes: After carried out the search and applying the exclusion criteria, there were included in this review 8 randomized controlled trials, of which 5 were about aerobic training and 3 were about resistance training. In the reviewed articles have been analyzed parameters related to obesity and inflammation mainly observed a significant improvement in them after performing exercise. Conclusions: After analyzing the studies included in this review, it has been shown that exercise therapy has a lot of beneficial effects for adults with Down Syndrome, among which are: a decrease of anthropometric parameters and relates to obesity, a decrease of systemic low-grade inflammation in people with overweight, an increase of the strength and improvement in the fulfillment of functional tasks.

[gl] Obxectivo: Identificar os principais efectos que o exercicio terapéutico produce nas persoas adultas con Síndrome de Down. Metodoloxía: Para a realización desta revisión bibliográfica levouse a cabo unha busca nas bases de datos Pubmed, PEDro, Web of Science, Scopus e SPORDiscus durante os meses de abril e maio do 2016. Os criterios de inclusión para a selección dos artigos foron os seguintes: estudos publicados nos últimos cinco anos e en inglés, español ou portugués, que abarcasen a temática proposta, que fosen ensaios controlados aleatorizados e que se realizasen sobre persoas adultas. Resultados: Despois de realizar a busca e aplicar os criterios de exclusión, incluíronse na presente revisión oito ensaios controlados aleatorizados, dos cales 5 realizaron un adestramento aerobio e 3 un adestramento de forza. Nos artigos revisados analizáronse parámetros relacionados principalmente coa obesidade e a inflamación, observándose unha melloría significativa neles tras a realización de exercicio. Conclusións: Tras analizar os resultados incluídos nesta revisión, viuse que o exercicio terapéutico ten unha gran cantidade de efectos beneficiosos para os adultos con Síndrome de Down, entre os cales se atopan: unha diminución dos parámetros antropométricos e relacionados coa obesidade, unha diminución da inflamación sistémica de baixo grao nas persoas con exceso de peso, un aumento da forza e unha melloría na realización de tarefas funcionais.
[en] High concentrations of herbicides proceeding from the agricultural practices come to the aquatic systems, where they exercise its toxic action on no-target organisms, such as microalgae. These organisms are in the base of the trophic chain; any alteration carries effects of long scope on the set of the trophic chain and the flow of energy of the ecosystem, causing permanent functional and structural modifications in ecosystems. The main purpose of this project was to penetrate into the knowledge of the cellular response of the microalga Chlamydomonas reinhardtii, to stress situations provoked by the exposure to atrazine. A methodological approach based on the analysis of the cytome, proteome and transcriptome of this microalga was proposed to characterize in depth the interaction xenobiotic-cell. Molecular and cellular alterations reported in the present work suggest that exposure to chemical substances, such as atrazine, induces ROS that produces physiological and biochemical alterations in cells that finally lead to the occurrence of cellular senescence alterations in the microalgal populations.

[gl] Debido ao uso estendido de herbicidas na agricultura, a súa presenza en augas naturais é cada vez máis importante. Estes contaminantes exercen a súa actividade tóxica sobre algunhas especies de plantas ou de microorganismos fototróficos para os que non se deseñaron, como as microalgas. Estes organismos unicelulares atópanse na base da cadea trófica dos ecosistemas acuáticos, e calquera axente externo que os perturbe pode causar un desequilibrio maior nos niveis superiores da cadea, provocando modificacións funcionais e estructurais permanentes nos ecosistemas. O proxecto levado a cabo trata sobre o estudo da resposta da microalga Chlamydomonas reinhardtii, sometida a situación de estrés provocada pola atrazina, avaliando os cambios que se producen nas células a curto e medio prazo, a través dunha aproximación metodolóxica baseada na análise do citoma, proteoma e transcriptoma desta especie para caracterizar en profundidade a interacción xenobiótico-célula. Os cambios moleculares e celulares obtidos nestes estudos suxiren que a exposición a produtos químicos, como a atrazina, induce a produción excesiva de especies reactivas de osíxeno que produce cambios fisiolóxicos e bioquímicos nas células que finalmente conducen a fenómenos de senescencia celular en poboacións microalgais.
[en] Introduction: The progressive ageing of the population is a reality of growing importance throughout the world. From occupational therapy, it is important to know the meaning that older people give to old age, and to work around occupations that are meaningful for them, and that promote their autonomy and health. Objectives: To explore the perceptions that the older population of Fisterra and other people in their immediate environment have about their experiences of old age from an occupational perspective. Methodology: A qualitative phenomenological research was carried out, in which 5 older people and 3 people from their close environment participated. The main data collection techniques were the semi-structured interview and the discussion group. Results: After data analysis, a meta-category "Resignation to old age" emerges, which in turn comprises six categories of meaning, which aim to explain the study phenomenon: "Fears", "The burden of feeling a hindrance", "Tiredness and lack of strength", "Emphasis on a lifetime's work", "A daily life marked by equal days" and "The importance of support". Conclusions: In the study population, a negative conception of old age predominates. The daily life of the older population who participated in this study is marked by monotony and the lack of leisure activities, with a special value being placed on the work carried out throughout a lifetime. In addition, great value is placed on autonomy and having a network of support around them.

[gl] Introdución: O envellecemento progresivo da poboación constitúe unha realidade de importancia crecente en todo o mundo. Desde terapia ocupacional, é importante coñecer o significado que lle outorgan as persoas maiores á vellez, e traballar ao redor de ocupacións que sexan significativas para elas, e que promovan a súa autonomía e saúde. Obxectivos: Explorar as percepcións que teñen a poboación maior de Fisterra e outras persoas da súa contorna próxima sobre as súas vivencias acerca da vellez desde unha perspectiva ocupacional. Metodoloxía: Realizouse unha investigación cualitativa fenomenolóxica, na que participaron 5 persoas maiores e 3 persoas da súa contorna próxima. As principais técnicas de recollida de datos foron a entrevista semiestruturada e o grupo de discusión. Resultados: Tras a análise dos datos, emerxe unha metacategoría "A resignación ante a vellez", que comprende á súa vez seis categorías de significado, que pretenden explicar o fenómeno de estudo: "Medos e temores", "O peso de sentirse unha carga e un estorbo", "Cansazo e falta de forzas", "Énfase no traballo de toda unha vida", "Unha cotidianidade marcada por días iguais" e "A importancia dos apoios". Conclusións: Na poboación de estudo, predomina unha concepción negativa da vellez. A cotidianidade da poboación maior que participou neste traballo está marcada pola monotonía e a ausencia de actividades de lecer, cobrando un valor especial o traballo desempeñado durante toda unha vida. Ademais, outórgaselle un gran valor á autonomía e a contar cunha rede de apoios ao seu redor.
[en] The impact generated by the aging in increasing the number of pensioners at present is mainly developed from an increasingly reduced rate of fecundity and mortality. As a result, we have an aged society that needs greater social coverage which means more spending on social benefits. This work try to interpret the generational perspective (historical and family), cultural perception in relation to changing expectations of pensions according to the social reality that each generation has lived. On the one hand it is to analyze the degree of awareness of the unsustainability of the pension system and, on the other hand, try to uncover the ideological construct that indicates the demographic variable as the factor of unsustainability of the pension system.

[gl] O impacto que xerou o envellecemento no aumento do número de pensionistas na actualidade desenvólvese principalmente a partir dunha cada vez máis reducida taxa de fecundidade e mortalidade. A consecuencia diso, temos unha sociedade máis envellecida que necesita dunha maior cobertura social o que implica un maior gasto en prestacións. O presente traballo de fin de grao tratará de interpretar, a partir dunha perspectiva xeracional (histórico-familiar), a percepción cultural en relación ao cambio de expectativas respecto das pensións segundo a realidade social que a cada xeración lle tocou vivir. Por un lado preténdese analizar o grao de conciencia sobre a insostenibilidade do devandito sistema de pensións e, por outro lado, tratar de desvelar a construción ideolóxica que sinala a variable demográfica como o factor da insostenibilidade do sistema de pensións.
[en] Due to the growing presence of emerging micropollutants in the marine environment, the need to study the potential toxicity of these compounds on aquatic organisms such as microalgae has arisen. These microorganisms are used as indicators of pollution due to their fundamental role as primary producers. This study suggest a methodological approach based on the cytometric analysis, to characterize the alterations produced by different compounds belonging to the main classes of pharmaceuticals and personal care products, on the marine microalga Tetraselmis suecica, and to establish sensitive and fast specific markers of pollution. This green microalga is fast‐growing, easy to culture in the laboratory and widely used in aquaculture as auxiliary culture. All the assayed emerging pollutants, the antibiotics chloramphenicol, florphenicol and oxytetracycline, the pharmaceutical omeprazole, the ultraviolet filter benzophenone‐3, the disinfectant triclosan and the fragrance tonalide, caused physiological alterations in T. suecica. Cell autofluorescence, esterase activity and cytoplasmic membrane potential were the most sensitive parameters, showing significant alterations in the cells after only 24 h of exposure to the pollutants, before being able to detect changes in cell growth or viability of the cultures.

[gl] Debido á crecente presenza de microcontaminantes emerxentes no medio mariño, xurdiu a necesidade de estudar a potencial toxicidade destes compostos sobre organismos acuáticos como as microalgas, utilizadas como indicadores da contaminación debido ao seu papel fundamental como produtores primarios. Neste traballo proponse unha aproximación metodolóxica baseada na análise citómica, para caracterizar as alteracións producidas por distintos compostos pertencentes ás principais clases de fármacos e produtos de coidado e hixiene persoal, na microalga mariña Tetraselmis suecica, e establecer marcadores específicos de contaminación que sexan sensibles e de resposta rápida. Esta microalga verde é de crecemento rápido, fácil de cultivar en laboratorio e moi utilizada en acuicultura como cultivo auxiliar. Todos os contaminantes emerxentes ensaiados, os antibióticos cloranfenicol, florfenicol e oxitetraciclina, o fármaco omeprazol, o filtro solar benzofenona‐3, o conservante triclosán e a fragrancia tonalide, provocaron alteracións fisiolóxicas en T. suecica. A autoflurescencia celular, a actividade esterasa e o potencial de membrana citoplasmático, foron os parámetros máis sensibles, mostrando alteracións significativas nas células transcorridas só 24 h de exposición aos contaminantes, antes de poder detectar cambios no crecemento ou viabilidade celular dos cultivos.
[en] In the 1960 decade, several municipal performances were carried out for the development of new neighborhoods in A Coruña. One of that neighborhoods was "Barrio de las Flores", outside of the urban core of the city. Under the direction of Ignacio Bescansa, a group of five architects formed by Andrés Fernández Albalat, José Antonio Corrales, Jacobo Losada, José Luque Sobrino and Bescansa himself divided the set in five neighborhood units. The object of this investigation will be the called as "Unidad Vecinal N° 3", developed by J. Antonio Corrales and considered as the example of the most outstanding of dwellings linked to the modern movement in Spain. In the next analysis will be studied the original project of Corrales of 1965, as well as the current state of the edification from the inquiry in the inadequates and sometimes free interventions that led this masterpiece to its decline. At the same time, it will formalize conclusions that propicious guidelines for its maintenance and the recovery of its initial vigor and patrimonial value.

[gl] Na década de 1960 leváronse a cabo varias actuacións municipais para o desenvolvemento de novos barrios residenciais na Coruña. Un destes barrios foi o Barrio das Flores, fóra do núcleo urbano da cidade. Baixo a dirección de Ignacio Bescansa, un grupo de cinco arquitectos formado por Andrés Fernández Albalat, José Antonio Corrales, Jacobo Losada, José Luque Sobrino e o propio Bescansa, dividiu o grupo en cinco unidades do barrio. O propósito desta investigación será o denominado "Unidade de barrio n° 3", desenvolvido por J. Antonio Corrales e considerado como o exemplo máis destacado de vivendas vinculadas ao Movemento Moderno en España. Na seguinte análise estudaremos o proxecto orixinal de Corrales de 1965, así como o estado actual do edificio (2020) a partir da investigación sobre as inadecuadas e ás veces gratuítas intervencións que levaron esta obra mestra ao seu declive. Ao mesmo tempo, formalizaranse conclusións que leven a pautas para o seu mantemento e recuperación do seu vigor inicial e do seu valor patrimonial.
[en] The enlargement of state functions brought about an increase in the conflicts between citizens and administration that makes classical tools of controlling insufficient and creates a need to complement it through ombudsmen. Their status is characterized by the independence in their actions, including respect to the Parliament. Ombudsmen should be persons with recognized moral and legal standing to get a broad parliamentary consensus. This institution has been received in a very large number of countries. This thesis focusses on the essential elements for their effectiveness in the social and democratic State of law, their legal status; the self-organization of the ombudsmen´s offices, human and material resources, functions of ombudsmen over administrations and other subjects under its control; complaints procedure; ensuring collaboration and resolutions of ombudsmen; and the relations between State ombudsman and those regional under the principles of collaboration and cooperation; reports to Parliament and dissemination of the work of the ombudsmen; the changing role of the ombudsman and the emergence of new figures in this field in public and private sector.

[gl] O crecemento das funcións do Estado trouxo consigo un incremento dos conflitos entre os cidadáns e a administración, considerándose insuficientes os mecanismos clásicos de control e complementándoos mediante o ombudsman. O seu status caracterízase pola independencia de actuación, mesmo respecto do Parlamento. Os seus titulares serán persoas de recoñecido prestixio moral e xurídico que susciten un amplo consenso parlamentario. A figura foi recibida nun número moi considerable de países. Nesta investigación abórdase o estudo dos elementos esenciais para a súa efectividade no Estado social e democrático de Dereito: o seu estatuto xurídico; a capacidade de autoorganización dos defensores e os seus medios persoais e materiais; as funcións dos defensores e as administracións e outros suxeitos sometidos ao seu control; as queixas, o seu procedemento; a garantía de colaboración e as resolucións dos defensores; a relación dos defensores do pobo autonómicos e o defensor do pobo, coa esixencia de aplicación dos principios de concorrencia e cooperación; os informes ao Parlamento e a publicidade do labor dos ombudsman; a evolución das funcións dos ombudsman e a aparición de novas figuras neste ámbito no sector público e privado.
[en] This study begins with a general overview of corporate social responsibility, commenting on some of the characteristics of this new management model. The study then reviews some of the responsibilities that tourism companies can be expected to perform, as well as some ini- tiatives, both inside and outside the tourism sector, to promote responsibility by different international bodies, and the initiatives performed by the companies themselves. The final sec- tions study a specific initiative, standard SA8000 on social accountability, and sustainability reports.

[gl] En primeiro lugar realízase unha aproximación xeral ao concepto de responsabilidade social empresarial e coméntanse algunhas das características deste novo modelo de xestión. A seguir, repásanse algunhas das responsabilidades que cabe esperar que as empresas turísticas asuman, así como tamén algunhas iniciativas de dentro e fóra do sector do turismo para fomentar a RSC por parte de distintos organismos internacionais, e as iniciativas desenvolvidas polas propias empresas neste sentido. Nas últimas seccións estúdase unha iniciativa concreta, a norma SA8000 de auditoría social, e as memorias de sustentabilidade.
[en] Synthetic organic dyes are toxic, some of them even carcinogenic and mutagenic, and alter acuatic life, where they end up as a result of industrial activity. Into this category we can find methylene blue. Due to their low natural elimination, effective methods to remove them from waters are being tested. One of which is biosorption, an is effective, cheap and simple method where the use of microalgae is a novel and interesting way because of its versatility. In the present work, bioremediation of methylene blue in aqueous solution by Chlamydomonas moewusii Gerlof has been investigated using the sorption efficiency and the amount of dye adsorbed over time and varying the initial concentration of the contaminant. Isotherms (Langmuir and Freundlich), separarion factor (RL) and bioconcentration factor (BCF) were applied on the adsorption process. Methylene blue reduction was observed in the solution as a result of microalgae's action and the maximum uptake (qm) was 200,88 mg/g according to Langmuir isotherm model, which best described equilibrium data. The RL value showed feasible sorption process as the obtained value was between 0 and 1 and bioconcentration factor value was arround 1000. Results from this study evidenced the efficacy of C. moewusii biomass and demostrate its potential use in methylene blue dye removal from aqueous solution.

[gl] Os colorantes orgánicos sintéticos son tóxicos, moitos incluso canceríxenos e mutáxenos, e alteran a vida dos ecosistemas acuáticos nos que acaban como resultado da actividade industrial. Entre eles podemos encontrar o azul de metileno. Debido á súa escasa eliminación natural, búscanse métodos eficaces para retiralos das augas. Entre estes métodos está a biosorción que é efectiva, barata e sinxela e onde o uso de microalgas é novidoso e resulta interesante pola súa versatilidade. No presente estudo investigouse o potencial de Chlamydomonas moewusii Gerlof para a biorremediación do colorante azul de metileno dunha solución acuosa. Isto realizouse a través da eficiencia de retirada e da cantidade de colorante adsorbido ao longo do tempo e variando a concentración inicial do contaminante. Ao proceso aplicáronselle as isotermas de adsorción (Langmuir e Freundlich), o factor de separación (RL) e o factor de bioconcentración (FBC). Observouse unha clara redución do azul de metileno na solución como resultado da acción da biomasa da microalga e unha cantidade máxima de adsorción (qm) de 200,88 mg/g segundo o modelo de isoterma de Langmuir, que foi quen mellor describiu os datos no equilibrio. O factor RL mostrou un proceso de sorción favorable ao estar comprendido entre 0 e 1 e o factor de bioconcentración un valor en torno a 1000. Todos estes resultados evidencian a eficacia da biomasa de C. moewusii e demostran o seu potencial uso na retirada de azul de metileno dunha solución acuosa.